Printing Charts - Astrodienst Guest user u1359838205
28-May-2016, 04:07 UT/GMT Hof verwerp OB se verslag oor Estina-suiwelprojek | Maroela Media
Die hooggeregshof in Pretoria het vanoggend die openbare beskermer, Busisiwe Mkhwebane, se verslag oor die omstrede Estina-suiwelprojek by Vrede in die Vrystaat ter syde gestel.
Die hof het in sy uitspraak gesê die verslag is “hersien, ter syde gestel en onwettig, ongrondwetlik en ongeldig verklaar”.
ŉ Kostebevel oor die aansoek is onbepaald uitgestel.
Die DA en die Raad ter Bevordering van die Suid-Afrikaanse Grondwet (Casac) het die aansoek oor die Vrede-suiwelplaas ingedien. Die DA het geglo Mkhwebane se ondersoekende verslag na die suiwelprojek was ŉ toesmeerdery, omdat politici wat daarby betrek is nooit uitgevra is oor hulle betrokkenheid nie en dus meer noukeurige ondersoek vrygespring het.
Minstens R200 miljoen se staatsgeld, wat geoormerk was vir die ontwikkeling van opkomende swart boere in die Vrede-omgewing, is na Estina gekanaliseer. Estina word verbind met die omstrede Gupta-familie. Van dié geld is glo selfs gebruik om in 2013 vir ŉ weelderige Gupta-troue by die Sun City-oord te betaal.
Die partye het vroeër aangevoer Mkhwebane het nie die ondersoek behoorlik gedoen nie en het versuim om senior politici, wat by die beweerde korrupsie en geldwassery wat uiteindelik die projek gekelder het betrokke was, te ondersoek. Mkhwebane het egter bewerings afgemaak dat sy sekere inkriminerende bewerings uit ŉ voorlopige verslag oor die Estina-projek verwyder het. Dié verslag is deur Mkhwebane se voorganger, adv. Thuli Madonsela, opgestel. Mkhwebane het die verslag glo aangepas om ANC-lede in die Vrystaat te beskerm.
Die hof het bevind Mkhwebane het, wat betref haar ondersoek en verslag oor die Vrede-suiwelprojek, haar plig versuim ingevolge die Wet op Openbare Beskerming, asook die Grondwet.
Estina In die nuus Openbare Beskermer
Awesum! Net dalk kan geregtigheid begin seevier wat ‘n positiewe ketting reaksie(korreksies) kan begin!!!
Mooi, nou wag ons dat Zuma ook vervolging vryspring. Dan kan ons maar aanvaar dat hierdie lot korruptes stewig in die saal sit en SA n ware piesang republiek is en dat dit sal uitloop tot n diktatoriale staat
Goeie nuus, die huidige OB is net so korrup? Kan Thuli Masonsela se oorspronklike verslag nie nou maar gebruik word nie?
Hierdie was n Zuma keuse maw onbevoeg.
Chrisna Botha · 4 weke gelede
En watter straf gaan sy kry? Seker niks! Dalk n bevordering?
Ja, adjunk-president van die land
En watter straf gaan sy kry? Seker niks! Dalk bevordering kry?
Die tyd het aangebreek dat Ramaphosa nou die OB fire !! daar is genoeg bewyse teen haar.
Het hierdie vrou al enige korrekte verslag gelewer. Hierdie is nie toevallig nie, sy het ‘n agenda! En dit is ‘n Zuma gedrewe agenda.
Sy gaan NIKS oorkom nie!Inteendeel Ramaja sal haar nog befvordering gee!Die DA blaas teen ‘n tornado.
Sy gaan NIKS oorkom nie!Inteendeel Ramaja sal haar nog bevordering gee!Die DA blaas teen ‘n tornado.
Goed gedoen met hofuitspraak…hopelik gaan die bal rol en rol…en koppe saam dit.
Hopelik kan hierdie uitspraak deel uitmaak van die skietgoed wat hierdie poppie uit haar stoel sal lig sodat Ramaphosa ‘n bevoegde openbare beskermer kan aanstel.
het ek in my tyd sulke foutiewe verslaë aan my direksie gestuur sou ek al lank die trekpas gekry het…maar ja ek is nie BEE nie..
Die korrupte dame sal net voortgaan om in haar cozy Zuma werk salaris van die belasting betalers te kry. Anc klou aan die korrupte spul ,almal dieselfde !
Mense kom ons bid net, dat die ten goede sal wees…
Adv Bussiswe gaan werkloos wees voor die uinde van die week Ek begin a gevoel van hoop kry en dit laat my goed voel
Jepetto kom ons hoop jy is n profeet. Ek dink jou goedgelowigheid gaan jou vreeslik in die steek laat ou maat
As sy haar plig versuim het ingevolge die wet op OB en die grondwet dan moet sy gepos word en aangekla word vir oortreding van die wet. So maklik soos dit.
Onaantasbaar nes diegene wat die land verwoes het en steeds die septer swaai .
Baie woorde wat die OB se verslaggie ens kan beskryf =onbevoeg, on-ingelig, onbetroubaar, on-verantwoordelik, on-eties, onwrikbaar, ongeldig en nou ook ongedaan. Die melkplaas verslag het suur geword, maar ongelukkig nie diegene se lewens versuur wat deel van die plundering was nie! Haar suur-druiwe benadering het gelukkig nou goeie vrug gedra. Going, going, GONE!!
Pos haar onmiddelik cr. Bewys wat jy so beloof!
Duidelik is die OB deel van die toesmeerdey. Sy moet nou saam met die Guptas verhoor word as dit ooit so ver sou gaan.
Gelykstaande aan myneed?
Wanneer gaan sy af gedank word, is mos nou skuldig aan staatskaping ,bedrog en korupsie of wat praat ek ?
Dis positiewe nuus. Laat ons altyd hoopvol bly .
Ek sal net graag wil sien dat al die korrupte onbevoegde skuldiges aan die pen ry, nie bevorder word as hul droogmaak, al hul vergoedings en pesioene reeds ontvang terugbetaal en nooit weer vir enige poste in die staatsbestel oorweeg sal word. Die hoop beskaam nie maar of die ANC OOIT die rubicon na etiese optrede sal kruis bly ‘n ope vraag!
Ek hoop hierdie is die begin van die einde van hierdie OB wat niks anders as JZ se handperdjie is nie.
Sake sleep darem in hierdie ou landjie! Vrede-melkplaas is al derjare en die nuus weens die klomp kleptomaniake se manewales.
En steeds is dit het einde niet. Die verhaal vul al sulke dik volumes soos al die ander slepende sages by Ekskom, Ontspoor (aankoop van treine by Chinese) en Radio sonder Mense en Vlerklose SAA. Hierdie rommelhoop beloop aardige biljoene rande.